17 มลรัฐยื่นฟ้องรัฐบาล ทรัมป์ ข้อหาทำลายความหลากหลายทางชีวภาพ
รัฐ 17 รัฐในอเมริกายื่นฟ้องรัฐบาลของประธานาธิบดีโดนัลด์ทรัมป์ กรณีพยายามแก้ไขกฎหมายคุ้มครองสิ่งมีชีวิตใกล้สูญพันธุ์โดยตัดส่วนที่สำคัญออกไปอย่างการคุ้มครองโดยอัตโนมัติ ซึ่งถูกมองว่าจะสามารถใช้ข้ออ้างด้านเศรษฐกิจมาเป็นตัวชี้วัดในเรื่องการคุ้มครองแทนการใช้วิทยาศาสตร์27 ก.ย. 2562 เมื่อวันพุธที่ผ่านมา (25 ก.ย. 62) ในสหรัฐฯ มีการฟ้องร้องจาก 17 รัฐร่วมกับวอชิงตันดีซีและเมืองนิวยอร์กซิตี ในเรื่องที่รัฐบาลโดนัลด์ ทรัมป์พยายามตัดเนื้อหาการคุ้มครองสิ่งมีชีวิตใกล้สูญพันธุ์ออกจากรัฐบัญญัติสิ่งมีชีวิตใกล้สูญพันธุ์ (Endangered Species Act หรือ ESA) ซึ่งเป็นสิ่งที่ถูกวิจารณ์ว่าเป็นการทำลายความหลากหลายทางชีวภาพซาเวียร์ เบเคอร์รา อัยการแคลิฟอร์เนียผู้นำการฟ้องร้องในเรื่องนี้กล่าวว่าในช่วงที่พวกเรากำลังเผชิญกับวิกฤตโลกร้อนในระดับที่ไม่เคยเป็นมาก่อน มันถึงเวลาแล้วที่จะเสริมความเข้มแข็งให้กับความหลากหลายทางชีวภาพของโลกแทนที่จะทำลายมัน เบเคอร์รากล่าวอีกว่าสิ่งเดียวที่เขาอยากจะให้หมดไปคือ นโยบายป่าเถื่อนของรัฐบาลทรัมป์ที่ทำให้ระบบนิเวศน์ตกอยู่ในอันตรายร้ายแรงมีการยื่นฟ้องร้องในเรื่องดังกล่าวนี้ที่ศาลแขวงประจำแขวงทางตอนเหนือของแคลิฟอร์เนีย แกรี เคลย์ตัน ประธานองค์กรพิทักษ์สิ่งแวดล้อม แมสส์ออดูบอน กล่าวว่าการแก้ไขกฎหมายลดการคุ้มครองสิ่งมีชีวิตใกล้สูญพันธุ์ของรัฐบาลทรัมป์นั้นเป็นตัวอย่างแสดงให้เห็นว่าทรัมป์ยังคง ทำสงครามทำลายธรรมชาติของอเมริการัฐบัญญัติสิ่งมีชีวิตใกล้สูญพันธุ์ของสหรัฐฯ นั้นเป็นกฎหมายที่ออกมาในสมัยปี 2516 ซึ่งให้การคุ้มครองพืชและสัตว์มากกว่า 1600 ชนิด และเป็นกฎหมายที่ช่วยทำให้เกิดการอนุรักษ์สัตว์หลายชนิดไม่ว่าจะเป็น แร้งคอนดอร์แคลิฟอร์เนีย ตัวมานาทีฟลอริดา วาฬสีเทา และหมีกริซลีอย่างไรก็ตามรัฐบาลทรัมป์ทำการแก้กฎหมายนี้เมื่อเดือน ส.ค. ที่ผ่านมาโดยระบุยกเลิกการให้สถานะคุ้มครองโดยอัตโนมัติต่อพืชหรือสัตว์ที่ใกล้สูญพันธุ์ และกำหนดให้มีการใช้เรื่องเศรษฐกิจมาเป็นปัจจัยในการพิจารณาเรื่องการคุ้มครอง ซึ่งถือเป็นการละเมิดหลักการเดิมของกฎหมายนี้ที่ใช้วิทยาศาสตร์เป็นเครื่องมือในการตัดสินใจเรื่องการคุ้มครองสิ่งมีชีวิตใกล้สูญพันธุ์เหล่านี้ในคำฟ้องร้องของ 17 รัฐ ระบุว่าการแก้กฎหมายนี้ ละเมิดการใช้ภาษากฎหมายแบบเรียบง่าย ละเมิดวัตถุประสงค์ของ ESA รวมถึงละเลยประวัติศาสตร์การบัญญัติกฎหมายนี้ ละเมิดการตีความกฎหมาย ESA ในทางศาลก่อนหน้านี้ที่มีผลผูกมัด และละเมิดแนวทางการระมัดระวังป้องกันล่วงหน้าเพื่อคุ้มครองสิ่งมีชีวิตที่ใกล้สูญพันธุ์และถื่นที่อยู่ทางธรรมชาติที่มีความสำคัญนอกจากนี้คำฟ้องร้องยังระบุกล่าวหาว่ารัฐบาลทรัมป์ล้มเหลวในการจะ พิจารณาและเผยแพร่ผลกระทบทางสิ่งแวดล้อมอย่างมีนัยสำคัญจากการกระทำนี้ ที่ถือเป็นการละเมิดกฎหมายนโยบายสิ่งแวดล้อมแห่งชาติสหรัฐฯ (NEPA)เมารา ฮีลลีย์ อัยการจากรัฐแมสซาชูเซตต์ส ที่ร่วมฟ้องร้องในครั้งนี้ด้วยระบุว่ารัฐบาลทรัมป์ต้องการจัดส่วนสำคัญของกฎหมายคุ้มครองสิ่งมีชีวิตใกล้สูญพันธุ์ออก พวกเขาจะไม่ยอมให้รัฐบาลทำลายสิ่งแวดล้อมเพียงเพื่อให้บริษัทเชื้อเพลิงเอาเงินเข้ากระเป๋าตัวเองได้เร็วทั้ง 17 รัฐที่ร่วมฟ้องร้องในครั้งนี้ได้แก่ โคโลราโดคอนเนคติคัตอิลลินอยส์มิชิแกนเนวาดานิวเจอร์ซีนิวเม็กซิโกนิวยอร์กนอร์ทแคโรไลนาโอเรกอนเพนซิลเวเนียโรดไอส์แลนด์เวอร์มอนต์และวอชิงตันก่อนหน้าที่รัฐเหล่านี้จะมีปฏิบัติการ ก็เคยมีการต่อต้านการแก้กฎหมาย ESA จากกลุ่มแนวร่วมด้านสิ่งแวดล้อมและการคุ้มครองสัตว์มาก่อนเมื่อเดือนที่แล้ว
รัฐ 17 รัฐในอเมริกายื่นฟ้องรัฐบาลของประธานาธิบดีโดนัลด์ ทรัมป์ กรณีพยายามแก้ไขกฎหมายคุ้มครองสิ่งมีชีวิตใกล้สูญพันธุ์โดยตัดส่วนที่สำคัญออกไปอย่างการคุ้มครองโดยอัตโนมัติ
รัฐบัญญัติสิ่งมีชีวิตใกล้สูญพันธุ์,ความหลากหลายทางชีวภาพ,โดนัลด์ ทรัมป์,สหรัฐอเมริกา